पूज्य पापाजी , पण्डित नरेंद्र शर्मा इस टीवी सीरीज के साथ , ' परामर्श दाता + कांसेप्ट देनेवाले तथा इस के कई गीतों के रचियता के रूप में जुड़े । दूरदर्शन ने जब सुप्रसिध्ध निर्माता , निर्देशक , श्री बलदेव राज चोपड़ा जी को , महाभारत पर धारावाहिक बनाने का कार्य सौंपा और अनुबंधित किया तब , सबसे पहले , इस महत्त्वपूर्ण प्रोजेक्ट के लिए , टीम तैयार करने का कार्य आरम्भ हुआ । कई महत्त्वपूर्ण बातें , एक तार में , बंधकर , सुचारू रूप से कार्य आरम्भ हो, उस के लिए , योग्य व्यक्ति की एक बृहत् टीम बनाना शुरू हुआ । बंबई शहर , जो बोलीवुड माने भारतीय फ़िल्म निर्माण का गढ़ है वहाँ , हर तरफ़ , श्री बी आर चोप्रा जी जो निर्माता थे , उनकी , जिससे भी बातें होतीं , सभी से एक सुझाव अवश्य मिलता कि, बंबई में , पण्डित नरेंद्र शर्मा रहते हैं और वे , साहित्य , संस्कृति व भारतीय परम्पराओं के चलते फिरते ज्ञान कोष या विश्वकोश से हैं - उन्हें आप अपनी टीम में शामिल कर लीजिये तब आपका काम आसान हो जाएगा और सुचारू रूप से चलने लगेगा ।